Хуго фон Хофманстал
Песен на друмника

Превод от немски: Венцеслав Константинов, —

chitanka.info

Река реве да ни удави,

Скала насреща ни се мята,

Долитат птици с мишци здрави

И ни отнасят на крилата.

Под нас земята се открива,

А плодовете на полята

В безброй води се отразяват.

Чело̀ от мрамор се извива

Край извора посред цветята,

И леки ветрове повяват.

1898

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.